
Dia 1 7 Juni lo ta un fecha sagrado. E lo ta un dia 
cu e pueblo lo escohe su representantenan pa Sta- 
ten. Laga nos spera cu e dia ey, lo ser un dia 
eu nos tur lo sabi com pa respeta opinion di otro, y 
cu e decicion final lo ser respeta pa un y tur. 
Boulevard lo kier adopta su kaft na e fecha tan in- 
teresante aki, cu cooperacion di Srta. Margriet 
Lourdes Britten, un di e candidatanan di e distric- 
to di Noord pa e final di e certamen, Miss Teenage 
Aruba, dia 25 Juni na Americana Hotel. Boulevard 
kier gradici Margriet Britten pa su bunita coopera- 
cion duna na nos. 


Bo Autor: T. Lopez. 

* Ls Pronceta e muebleria cu servicio 
J helto, pero cu prijs nan sumamente 
J ebouw, ta anuncia cu e tin tur loque 

* Haci nos un bishita i convence bo mes. 

* Loque bo no mira, puntra pe. 

Entrevista exclusivo cu triumvirato 

di AVP 


Redaccion di revista Boulevard tabata tin e placer 
di por a tene un entrevista exclusivo cu e triumvira- 
to di A.V.P. cu a ser nombra dia 3 di April di e aña 
aki durante di un reunion urgente di e lideman di 
bario di Partido di Pueblo Arubano, A.V.P., na 
Rooi Lamunchi. E triumvirato aki taconsisti di se- 
ñores Alicio Quandt, Henny Eman y Chibi Croesy 
a haya como su prome tarea e responsabilidad pa 
entrega un lista di candidato di A.V.P. pa e partido 
aki por participa ainda na e eleccionnan di Staten 
di Antillas Hulandes cu ta ser teni dia 17 di Juni. 
Tambe e triumvirato aki ta cargae responsabilidad 
pa reorganiza e partido completamente locual ta 
ensera organizacion di e sistema di lidernan di ba- 
rio, formamento di directivanan di districto y acti- 
va e miembronan den diferente comision di manera 
cu nan tambe por contrui na e actividadnan di par- 
tido. Un ehempel di esaki ta e comision di damas di 
A.V.P. 



Alicio Quandt a nace dia 15 di Augustus di a- 
ña 1938 na Aruba, a bishita La Salle School y des- 
pues el a bai traha pa yuda mantene un famia gran- 
di como trahador ariba waaf. Como obrero el a in- 
teresa su mes den sindicalismo y den corto tempo 
el a desaroya su mes como lider sindical. Den e di- 
ferente puestonan cu el a ocupa den directiva di 
U.P.A. el a haci trabaonan util pa promove sindica- 
lismo na Aruba. Alicio tabata miembro di directiva 
di U.P.A. durante di varios aña;prome aña e tabata 
comisario y despues di esey el a ocupa e puesto di 
vice-Presidente di U.P.A. durante di cuatro aña y e 
ultimo cinco añanan e tabata presidente di e sindi- 
cato di trahadornan di Waaf di Aruba. Tambe den 
sindicalismo internacional Alicio tabata hopi acti- 
vo. 

BOULEVARD: Kico bo ta mira como bo tarea co- 
m o ex-sindicalismo den politica? 

ALICIO: Mescos cu mi tabata tin e tarea pa repre- 
senta e trahadornan den sindicato, den politica 
fambe mi ta kere cu ta mi deber pa representa e 
pueblo den su totalidad y particularmente e masa 


trahaddf. Sinceramente mi ta spera di yega den e 
posicion pa representa e pueblo den Parlamento pa 
di tal manera mi por traha na bienestar di e pueblo, 
manteniendo e principionan politico di A.V.P. Mi 
ta spera di por haci esaki na un manera digno y no 
pa fracasa manera cu a pasa cu otro ex-sindicalista- 
nan cu a drenta den politica y a lubida ariba e prin- 
cipionan di sindicalismo y awor ta haci intentonan 
pa stroba e union entre e trahadornan di Aruba, pa 
keda cu previlegio pa nan so. 

BOULEVARD: Kico A. V.P. ta spera di realizapa e 
obreronan di Aruba a corto plazo? 

ALICIO: Na promer lugar, nos mester percura pa e 
derechonan di sindicalismo liber keda existi y tam- 
be A.V.P. ta di opinion cu den un Aruba soberano 
den futuro sercano e sindicatonan lo mester tin 
participacion den desicionnan importante di Go- 
bierno ariba terenonan social, cultural economico y 
politico. Lo mester bin un mehoracion di benefi- 
cionan social, por ehempel lo mester bin un ley di 
aseguro general y tambe lo mester stipula un sala- 
rio minimo especial pa hubentud trahador cu ta cu- 
minsa na 16 aña. Tambe nos ta mantene e principio 
di igual pago pa igual trabao, esey ta nifica cu un 
hende ta worde paga pa e trabao cu e ta haci sin 
distincion di sexo. Tambe nos ta spera di realiza 
den un tempo relativamente corto pa establece un 
Corte Laboral pa asina e leynan pa proteha e traha- 
dornan por funciona na un manera mas efectivo. 
A. V.P. lo percura pa un school di ofishi apropia ca- 
minda obreronan por siña un otro ofishi den tem- 
poradanan cu no tin trabao. Den e tempo cu e tra- 
hadornan ta bai e school aki nan ta ser paga pa asi- 
na nan por mantene nan mes durante di e entrena- 
mento, y sigui siñajdiferenteofishi pa hasi e trabow 
cu tin e momento ey of cu lo presenta y cu comu- 
nidad Arubano ta requeri. 



Silvio Francisco Croes, mihor conoci como 
Chibi, a nace na Aruba dia 31 di december 1936. 
El a obtene su M.U. LO.-diploma na St. Dominicus 
College y despues di esey a traha na LAGO te na a- 











na 1960. Chibi a traha na Landsfinancien te na aña 
1968 y despues el a drenta den servicio di e depar- 
tamento di Finanzas di Gobierno Insular. Actual- 
mente Chibi ta studiando na School di Derecho na 
Aruba. Tambe den sindicalismo Chibi no ta un per- 
sona desconoci, y el a forma parti di e directiva di 
A.N.A.A.B. durante di dos aña. Semper Chibi a in- 
teresa su mes den politica y na aña 1975 pa prome 
biaha el a drenta den politica activamente ora cu el 
a ser postula como candidato ariba lista di A.V.P. 

BOULEVARD: Kico ta e prome pasonan cu lo 
mester ser tuma ariba tereno di Finanzas den direc- 
cion di soberania di Aruba ? 

CHIBI: Primeramente lo mester bin un inventariza- 
cion di tur nos bienes. Lo mester bin un reparticion 
di placanan di belasting y lo mester economiza ari- 
ba e gastonan di Gobierno. Gobierno lo mester pro- 
move establecimento di off-shore-companies. Lo 
mester establece un banco di desarollo pa financia 
proyectonan chikito cu no ta ser financia door di 
banconan comercial y un banco pa prestamento 

chikito pa por alivia situacionnan dificil di obrero- 
nan. 


BOULEVARD: Kico bo ta opina die situacion e- 
conomico actual di Aruba ? 

CHIBI: Te ainda nos situacion economico ta basta 
bon, pero si nos tene cuenta cu un di e pilarnan di 
n°s economia, turismo, ta depende tanto di exte- 
rior, nos mester busca tur forma posible pa mante- 
ne, proteha y ensancha nos industria turistica. Go- 
bierno lo mester stimula tur industria cu kier esta- 
blece nan mes na Aruba y tambe yuda nos indus- 
tria y comercio local. 



HENNY EMAN. 

Henny Eman ta un hoben politico cu a caba 
di regresa for di Hulanda, N caminda el a studia na 
universidad di Leiden. Especialmente su interes 
semper tabata ariba derecho estatal pa asina e pre- 
para su mes mihor cu ta posible pa e duna su con- 
tribucion na realizacion di un structura estatal no- 
bo den cual Aruba lo ta soberano. 

ni ■ ; = 


BOULEVARD: Kico ta e pasonan cu lo mester ser 
tumapa yega na soberania di Aruba ? 

HENNY: Primeramente nos mester yega na un a- 
cuerdo aki na Aruba. Tur Partido Politico, hunto 
cu e gruponan organiza lo mester sera cabez y for 
ma un Frente Nacional. Conhuntamente nos lo 
mester formula e structura estatal cu nos ta desea. 
Pa logra soberania di Aruba nos mester saca e lucha 
f°r di e esfera di politica partidario. Nos mester 
percura pa nos ta bon documenta y nos mester a- 
serca e otro islanan pa aki na Antillas nos yega na 
un acuerdo pa despues aserca Hulanda pa obtene e 
coóperacion necesario. Mi ta convensi cu si politi- 
conan Hulandes mira e union di e Pueblo Arubano 
den e deseo pa logra su soberania, indudablemente 
lo duna nan coóperacion pa logra soberania di A- 
ruba. 

BOULEVARD: Kico a ser logra aworpa soberania 
di Aruba? 

HENNY: Desde e conferencianan di Mesa Redonda 
cu a cuminsa na 1946 cualnan a resulta den auto- 
nomia insular, locual A.V.P. a considera un paso 
grandi den direccion di soberania di Aruba, huridi- 
camente nada mas a ser logra. Despues dr 1973, cu 
MEP a gana e eleccion cu e lema Status Aparté, y 
cu MEP a yega den e posicion cu nan por a realiza e 
Status Aparte, lamentablemente nos por a constata 
cu ningun momento MEP a tuma pasonan necesa- 
no pa cumpli cu e deseo di e Pueblo di Aruba. Al 
contrario nos por a mira cu MEP den gobierno cen- 
tral a manda un carta Hulanda caminda nan ta pun- 
tra pa keda den un union Antiyano. 

BOULEVARD: Huridicamente nada no a worde lo- 
gra; kico esaki nifica? 

HENNY: Esaki nifica cu den ningun ley a worde 
concretisa algo cu ta trece nos mas serca di nos so- 
berania. 

BOULEVARD: Nos a tene un referendum aki na 
Aruba, esaki no ta un paso huridico den direccion 
diun Aruba soberano? 

HENNY: Referendum no ta un paso huridicosino 
un confirmacion di loke tur hende tabata sa caba. 
Manera ta conoci nos sistema estatal no conoce e 
instituto referendum. E valor di e referendum ta 
manera e resultado di un sondeo di opinion. Loke 
si ta stranjami ta cu prome cu e referendum bisan- 
do cu enfasis cu esaki no ta nada politico, awo nos 
por mira cu e politiconan di MEP ta pidi tur hende 
cu a vota referendum pa Vota pa MEP pa confirma 

e referendum.aki nos por mira cu MEP ta 

hunga politica cu e referendum, mientras e referen- 
dum manera nan mes a bisa ta algo fuera di politi- 
ca. te spera cu nos Pueblo ta mira e wega cu nan 
ta hunga cu e sentimiento di nos Pueblo y e biaha 
aki vota ariba e lista verde cu lo forza un Frente 
Nacional, e unico manera pa logra nos Soberania. 























FUKE CBOES: 

[inflependiente] 



BOULEVARD tabata tin un entrevista cu Sr. 
Frank Croes, miembro independiente den Parla- 
mento di Aruba y actualmente un di e politiconan 
mas popular na Aruba, pero cu sinembargo a pre- 
ferá di no participá den eleccion venidero. 

BOULEVARD: Sr. Frank Croes con bin bo ta inde- 
pendiente awor aki den Parlamento? 

FRANK CROES: Bueno, esey tin un historia chiki- 
to su tras! Na promer lugar e situacion den PPA no 
tabata bai asina bon desde cu PPA a drenta gobier- 
no central y e lider di PPA e tempo ey a asumi 
puesto di ministro di husticia. Mi mester admiti si 
cu tempo e mesun persona aki tabata Ministro di 
Transporte y Comunicacion el a desempeña un tra- 
bao sumamente bon den tai encargo. Pero aparen- 
temente é biaha aki el a asumi e otro encargo aki 
cu ideanan di poder absoluto, vengansa y odio pa 
tur locual ta trata di rivalnan politico sea den su 
mes partido of di un otro y tambe pa cualquier ciu- 
dadano cu no kier comparti su opinion. 

Na di dos lugar apesar di cuanto a ser apela riba su 
persona encuanto liderago. di partido e no kier a 
compronde e locual ta biba den nos digno pueblo 
arubano, esta cu no ta y no tabata tampoco opor- 
tuno e tempo ey pa un partido politico na Aruba 
pone un no-arubano como lider. 

Alcontrario di mira esaki un topico politico na bie- 
nestar di e partido el a considera esaki como algo 
directamente contra su persona como tal y a cu- 
minsa agitá contra tur esnan cu no a apoya ni taba- 
ta contento cu su maneho, cual sin duda a laga ho- 
pi di desea. Mas ainda ora cu mayoria ey den a sigui 
baha cabes pa e forma dictatorial y menasante cu 
e ', a 9 u ' a partido. Aparentemente despues cu e.o. 
mi persona a sali for di partido esaki a ser realisa y 
a bin cambio den liderato di partido. 


'DELIMITACION Dl LAMAN TA E FACTOR 
PRIMORDIAL PA INDEPENDENCIA”. 

♦ ♦ ♦ 

Di tres punto cu a obligami yega na tal decision ta- 
bata ora cu PPA den Parlamento a dicidi di bai en- 
contra di e ideologia di e gran Fundador di partido 
y a vota en flagranti contra un ARUBA SOBERA- 
NO, lagando un miembro di nan propio fraccion, 
esta mi persona, na caya, ora cu ta bien conoci con 
mi a defende semper e ideologia di Sr. Juancho 
Irausquin q.e.p.d. pa un Aruba Soberano den Par- 
lamento. Colmo di ironia ta cu awor diripiente den 
campaña electoral e mesun personanan cu a vota 
contra ARUBA SOBERANO, ta aboga Aruba So- 
berano, manera mi persona tabata boga den PPA y 
den Parlamento di Aruba semper bai. 

BOULEVARD: Con Sr. Frank Croes ta sinti su mes 
awor cu e ta independiente sin laso cu ningun par- 
tido existente? 

FRANK CROES: Hopi independiente! Y esaki ta 
encerá hopi! Como cu bo ta den un posicion pa a- 
nalisá tur asuntonan cu ser treci' den Parlamento na 
un manera mihorsin mester tene cuenta si e ta com- 
bini un partido si of no pa tuma cierto decision. 
Pues mas bien bo por husga completamente basá ri- 
ba necesidad y deseo di bo pueblo. Y tambe den al- 
gun ocasion si esaki presentá bo por husga segun bo 
propio criterio y rasonamiento kiko ta mihor pa bo 
lugar y bo pueblo na e momento aki of den futuro 
cercano sin mester tin miedo cu bo partido por por- 
de voto cu cierto decision. Aunque contrario na 
hopi coleganan politico di mi, ami personalmente 
no a carga e temor ey nunca cu mi. Pues bo por ha- 
ya bo moralmente obligá pa na bienestardi bo pais, 
den e caso aki nos dushi isla Aruba, di tuma deci- 
sionnan NO-popular. Y principalmente cu nos so- 
beram'a na bista hopi di mi coleganan politico ta lu- 
bidá cu pronto mester cuminsa tuma desicionnan 
cu al momento lo ta inpopular pero cu aki algun 
aña nan importancia y necesidad lo bin sali na cla. 

o 






BOULEVARD: Kiko ta e plannan di Sr. Frank 
Croes pa fu turo cercano ? 


bo ta duna mas hopi. Maske cu esaki NO mester ta 
e caso! Sinembargo segun mi concepto ta hopi difi- 



FRANK CROES: Keda totalmente independiente! 
Sigur - sigur te cu eleccion venidero! 

BOULEVARD: Y pae siguiente eleccion, esta esun 
pa Parlamento Insular na 1979? 

FRANK CROES: Ya, hopi bes ta dificil pa pronos- 
tica kiko futuro ta trece pa un persona. Aunque di 
°tro banda e futuro cu ta bin p'abo ta dependé di e 
decisionnan cu bo tuma awe. 

Y un decision cu sigur mi a tuma caba ta cu lo mi 
keda activamente den poh'tica y cu lo mi participá 
na e eleccion di 1979. 

BOULEVARD: Kiko Sr. Frank Croes tapensa die 
resultado di eleccion 1977, esta esun venidero? 


FRANK CROES: Un pregunta sumamente dificil! 
Como cu tur ta kere cu ta nan lo sali victorioso. Ca- 
da un den un grado mas halto cu otro. Por ehem- 
pel, M. L.A. lo considerá un victoria 1 asiento y 
AVP mescos! Pero kiko ta pa RUBA, PPA y MEP 
un victoria? 

Ademas di esey si bo duna bo opinion franco ma- 
nera bo ta mira e situacion, esta scuchando e pue- 
blo riba un base neutral den cual caso e posibilidad 
t'ey den mi man awor, esnan cu bo duna mas poco 
di locual nan ta spera mesora lo mara bo na esun cu 


cn na e momentonan aki pa e otronan kita e mayo- 
ria cu e triunfador den e eleccion di 1975 a logra 
obtené. Tin hopi votador nobo cu a bini aserca, pe- 
ro tambe mi ta convenci' cu lo tin hopi mas no-vo- 
tadornan e biaha aki sinconta aserca esnan cu taba- 
ta vota pa medio di volmacht y awor no por mas, y 
otronan disgusta cu politica na Aruba. E factor im- 
portante den e eleccion venidero ta e no-votador- 
nan. Y esey sin duda ta duna hopi di pensa! 

BOULEVARD: Ki opinion Sr, Frank Croes tin ri- 
ba independencia di Aruba? 

FRANK CROES: Posibel, pero mas dificil di loke 
hopi di nos ta pensa! En todo caso lo no ta algo 
posibel riba termino corto! Como cu tin hopi cos 
cu mester ser aregla prome cu por tuma tal paso. 
En especial nos mester tene cuenta cu e posicion di 
Aruba. No solamente economico pero mas bien 
geograficamente. Ya cu hopi paisnan den Caribe y 
America ta considera nos di vital importancia pa cu 
nan politica international. Hopi atencion nos mes- 
ter pone riba e delimitacion di laman, cual pa tur 
pais den mundo cu tin frontera cu laman ta algo di 
preocupacion primordial. Mas ainda awor cu tera 
so no ta duna suficiente pa abastece cuminda pa 
consumidornan mundial ni tampoco pa crudonan 
energetico necesario pa humanidad. Mira p.e. con 
°tro paisnan dia pa dia ta expande nan territorio di 

pesca, tin te cu 200 miyas pafor di nan costa, y den 
caso di riquesa di suelo te caminda e plataforma 
continental ta extendé den laman, p.e. boramento 
di petroleo den Mar Norte entre Hulanda, Inglate- 
ra , Noruega, Suecia, Escocia, Alemania y Francia y 
Belgica! 

BOULEVARD:Xifeo por ta un die estorbonan den 
delimitacion di laman pa nos isla? 

FRANK CROES: Un di e problemanan vital ta nos 
posicion dilanti Golfo di Maracaibo. Hopi di nos 
den afan pa cu idealnan estatal ta lubida esaki com- 
pletamente! 

Nos sa di e problema entre Venezuela y Colombia 
pa cu e delimitacion di laman. Y esaki no ta cues- 
tion di partimento di laman unicamente, pero e tin 
un base mas profundo cu ta raca economia y defen- 
sa di economia pa banda di Venezuela. Pa Venezue- 
la e Golfo di Maracaibo ta e parti mas vital y mas 
vulnerabel (economicamente y estrategicamente) 
di nan pais. Y logicamente pa defensa militar e 
mester ta esun mihor proteha pa nan propio sobre- 
vivencia economico y militar. Pues Venezuela no 
por permiti ningun pais estranhero haya acceso di- 
recto pa nan Golfo of sikiera cierto control riba e 
entrada pa nan Golfo pa evita un posibel bloqueo 
di e entrada y automaticamente salida. 

Pesey e aificultad en torno di delimitacion di la- 
man entre Venezuela y Colombia. Pues lo keda e 
pregunta primordial si Venezuela lo considera un 
Aruba independiente (tambe Antiyas!) comouna- 
menasa pa cu nan Golfo di Maracaibo, si of no? 
Logicamente hopi di nos lo corre bisa cu no! Pero 
nos no mester lubida con pegá nos ta di e Golfo. 
Mas pió cu nos ta situa enfrente di tal Golfo. Y e 
pregunta prome cu Venezuela sinti su mes trankil 
pa cuminsa entabla delimitacion di laman cu Aru- 
ba, ta sintá den e cuestion cu st Venezuela lo por 
kere un eventual garantia na e pais vecino aki cu 
ningun pais enemigo lo por haci uso di Aruba den 
futu'o cercano of lejano Of sikiera si Aruba lo keda 

Haci bo compras cu tranquilidad 
den ambiente di nos 
airecondicionado. 

Den cual un cantidad di hende a 
deposita nan confianza i awe nan 
tur ta nos cliente. 

Gracia na e tanto c/iente cu nos 
tini. 

Nos por brinda bo, producto di 
alta calidad. 

STA. CRUZ 250 TEL: 8420 


Casa de Granito 
Aruba 

Ta ofrccc 20 % dcscuento ari’ba 
mosaicos di tur color i tamaño. 
Mosaicos di Granito tamaño grandi 
i chiquito na un prijs sumamentc 

